**ΔΕΛΤΙΟ ΤΥΠΟΥ**

**για τα σεμινάρια υλοποιεί το ΚΕ.ΠΛΗ.ΝΕ.Τ. Κυκλάδων το σχολικό έτος 2015-2016**

**Υπεύθυνος ΚΕ.ΠΛΗ.ΝΕ.Τ. Κυκλάδων: Τζιμόπουλος Νίκος**

[**ntzimop@sch.gr**](mailto:ntzimop@sch.gr)**, τηλ. 6979776923**

**Σεμινάρια**

**«Αξιοποίηση των ΤΠΕ και των εργαλείων Web 2.0 στη διδασκαλία»**

Το **ΚΕ.ΠΛΗ.ΝΕ.Τ. Κυκλάδων** σε συνεργασία με τους παρακάτω φορείς:

1. **την Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης ν. Αιγαίου,**
2. **τη Διεύθυνση Δευτεροβάθμιας Εκπαίδευσης Κυκλάδων,**
3. **τη Διεύθυνση Πρωτοβάθμιας Εκπαίδευσης Κυκλάδων,**
4. **την Ελληνική Ένωση για την Αξιοποίηση των ΤΠΕ στην Εκπαίδευση (**[**http://www.e-diktyo.eu**](http://www.e-diktyo.eu)**),**
5. **το Πανεπιστήμιο Αιγαίου,**
6. **το Πανελλήνιο Σχολικό Δίκτυο,**
7. **την Εταιρεία Δράσεων Επιμόρφωσης (Ε.ΔΡΑΣ.Ε),**

υλοποιεί το σχολικό έτος 2015-2016 τα παρακάτω εξ αποστάσεως σεμινάρια επιμόρφωσης:

* 1. «Αξιοποίηση των ΤΠΕ και των εργαλείων Web 2.0 στη διδασκαλία Ι»
  2. «Αξιοποίηση των ΤΠΕ και των εργαλείων Web 2.0 στη διδασκαλία ΙΙ»
  3. «Αξιοποίηση των ΤΠΕ και των εργαλείων Web 2.0 στη διδασκαλία ΙΙΙ»
  4. «Αξιοποίηση των ΤΠΕ και των εργαλείων Web 2.0 στη διδασκαλία ΙV»
  5. «Αξιοποίηση των ΤΠΕ και των εργαλείων Web 2.0 στη διδασκαλία V»
  6. «Αξιοποίηση των ΤΠΕ και των εργαλείων Web 2.0 στη διδασκαλία των μαθημάτων Πληροφορικής Ι»
  7. «Αξιοποίηση των ΤΠΕ και των εργαλείων Web 2.0 στη διδασκαλία των μαθημάτων Πληροφορικής ΙΙ»
  8. «Αξιοποίηση των ΤΠΕ και των εργαλείων Web 2.0 στη διδασκαλία των μαθημάτων Πληροφορικής ΙΙI στα Δημοτικά»

# Μοντέλο Επιμόρφωσης

Τα σεμινάρια πραγματοποιούνται αποκλειστικά με τη χρήση τεχνικών και μεθόδων **εξ αποστάσεως** εκπαίδευσης και τα παρακολουθούν εκπαιδευτικοί από **44** νησιά της Ελλάδας: **Αμοργός, Άνδρος, Αίγινα, Αντίπαρος, Αστυπάλαια, Δονούσα, Ηράκλεια, Θήρα, Θηρασιά, Ικαρία, Ίος, Κάλυμνος, Κάρπαθος, Κάσος, Καστελόριζο, Κέα, Κέρκυρα, Κουφονήσι, Κρήτη, Κύθηρα, Κύθνος, Κως, Λέρος, Λέσβος, Λήμνος, Μήλος, Μύκονος, Νάξος, Νίσυρος, Πάρος, Πάτμος, Ρόδος, Σύρος, Σαλαμίνα, Σάμος, Σέριφος, Σίφνος, Σύμη, Σχοινούσα, Τήλος, Τήνος, Φολέγανδρος, Φούρνοι, Χάλκη,**

Για την υλοποίηση τους χρησιμοποιήθηκαν:

* Για την **ασύγχρονη επικοινωνία** η ηλεκτρονική πλατφόρμα **Moodle,** όπου είναι ελεύθερο λογισμικό διαχείρισης εκπαιδευτικού περιεχομένου (Course Management System) και χρησιμοποιείται για την παραγωγή διαδικτυακών μαθημάτων. Η πλατφόρμα χρησιμοποιεί δικτυακές υποδομές του **Πανελληνίου Σχολικού Δικτύου**.
* Για την **σύγχρονη επικοινωνία** η open-source πλατφόρμα τηλεδιάσκεψης **BigBlueButton**, η οποία υποστηρίζει πολλαπλούς χρήστες με χρήση εικόνας και ήχου.

# Οργάνωση

Τα σεμινάρια αυτάέχουν ως αντικείμενο **την αξιοποίηση Web 2.0 εργαλείων στην διδασκαλία** και οργανώνονται σε 3 κύκλους για τους καθηγητές Πληροφορικής και σε 5 κύκλους για τους καθηγητές όλων των άλλων ειδικοτήτων. Τα εργαλεία και οι υπηρεσίες που παρουσιάζονται στα σεμινάρια, είναι είτε ελεύθερο λογισμικό είτε διατίθενται δωρεάν.

Κάθε κύκλος έχει διάρκεια **120 ωρών (6 μήνες)** και ξεκινά από τον Οκτώβριο μέχρι τον Μάιο. Στα παραπάνω σεμινάρια συμμετέχουν περίπου **1050 εκπαιδευτικοί** και λειτουργούν συνολικά **47 τμήματα** με τους αντίστοιχους επιμορφωτές. Συνολικά έχει δημιουργηθεί μια Κοινότητα πρακτικής 2.000 εκπαιδευτικών, από τα περισσότερα νησιά του Αιγαίου, που έχει στόχο την επιμόρφωσή τους στην αξιοποίηση των ΤΠΕ στην διδασκαλία των μαθημάτων τους.

Οι εκπαιδευόμενοι έχουν πρόσβαση στο υλικό των σεμιναρίων μέσω της πλατφόρμας ηλεκτρονικής μάθησης του **Moodle**, ενώ υπάρχει υποστήριξη των συμμετεχόντων μέσω της κοινότητας που έχει δημιουργηθεί, με τη χρήση εργαλείων όπως forum, chat, email, τηλεδιάσκεψη, google+.

Όλοι οι εμπλεκόμενοι συμμετέχουν **εθελοντικά.** Η ομάδα υποστήριξης του σεμιναρίου συγγράφει, αναρτεί, διορθώνει και επικαιροποιεί το υλικό. Επίσης δημιουργεί και συντονίζει τις e – τάξεις και επιλύει προβλήματα των επιμορφούμενων.

Παράλληλα η ομάδα επιμορφωτών - βαθμολογητών, αποτελείται από 47 εκπαιδευτικούς, οι οποίοι διορθώνουν τις εργασίες των επιμορφούμενων και δίνουν ανατροφοδότηση εμψυχώνοντας ταυτόχρονα τους συναδέλφους τους.

Κάθε εβδομάδα αναρτάται το υλικό μιας καινούργιας διδακτικής ενότητας και απαιτείται από τους συμμετέχοντες η υποβολή εργασιών σχετικών με την αντίστοιχη ενότητα. Η ύλη των σεμιναρίων συνδιαμορφώνεται από όλη την κοινότητα μέσα από την συμπλήρωση ερωτηματολογίων. Ως επιμορφωτές συμμετέχουν και κάποιοι από τους παλαιότερους επιμορφούμενους.

Με την επιτυχή ολοκλήρωση του σεμιναρίου, η οποία συνίσταται στην επιτυχή υποβολή του 70% των εργασιών, ο κάθε επιμορφούμενος μπορεί να κατεβάσει και να εκτυπώσει τη βεβαίωση παρακολούθησής του από την πλατφόρμα moodle.

Το εκπαιδευτικό υλικό **παραμένει μόνιμα διαθέσιμο** για όλους τους επιμορφούμενους.

# Τεχνική υποστήριξη

Για την στήριξη όλων των σεμιναρίων λειτουργούν στους χώρους του ΚΕΠΛΗΝΕΤ Κυκλάδων πέντε (5) servers με το κατάλληλο λογισμικό:

* 2 Servers με την πλατφόρμα τηλεκπαίδευσης Moodle
* 1 Server με την πλατφόρμα τηλεδιάσκεψης BigBluebutton
* 1 Server OpenSim για την υποστήριξη των σεμιναρίων με Εικονικούς κόσμους
* 1 Server για την υποστήριξη των σεμιναρίων με τη χρήση εικονικών μηχανημάτων (Virtual Machines)

Η εγκατάσταση, συντήρηση και λειτουργία όλων των servers υποστηρίζεται από την ομάδα του ΚΕΠΛΗΝΕΤ Κυκλάδων

# Επιμορφωτικά Αντικείμενα

Τα επιμορφωτικά αντικείμενα των σεμιναρίων είναι:

|  |  |  |  |
| --- | --- | --- | --- |
| ΤΠΕ Ι | ΤΠΕ ΙΙ | ΤΠΕ ΙΙΙ | ΤΠΕ ΙV |
| Παιδαγωγική αξιοποίηση των ΤΠΕ στην Εκπαίδευση | Hotpotatoes | Ιστοεξερευνήσεις | Google Search (Τεχνικές) |
| Δημιουργία λογαριασμών - Ενημέρωση προφίλ | Εννοιολογικοί χάρτες | Δημιουργία Κόμικς με το Pixton | Hoaxes |
| ooVoo | Audacity | Δημιουργία Ηλεκτρονικού Περιοδικού - School Press | Διαμοίραση Αρχείων στο ΠΣΔ |
| Εξ' αποστάσεως εκπαίδευση - Εικονικές κοινότητες | CrosswordLabs - Σταυρόλεξα | Wikispaces | Συννεφόλεξα Tagxedo |
| Blog στο ΠΣΔ (Μέρος Α) | Video Animation - Moovly | Φωτόδεντρο | SymbalooEDU |
| Blog στο ΠΣΔ (Μέρος Β) | Google Maps - Street View | Ιστοριογραμμή | Διαδικτυακά μέσα αποθήκευσης DropBox, Google Drive, OneDrive |
| Web 2.0 Google Maps | Βιβλία στο διαδίκτυο | Google Earth | Διαδικτυακά μέσα αποθήκευσης WeTransfer |
| Google Έγγραφα (Μέρος Α) | Wordle - Voki | η-Τάξη από το ΠΣΔ (Μέρος Α) | Καταγραφή οθόνης σε video screencast-o-matic.com |
| Google Έγγραφα (Μέρος Β) | Glogster - Padlet | η-Τάξη από το ΠΣΔ (Μέρος Β) | Προγραμματισμός εκδηλώσεων Doodle |
| Microsoft Office Online | Quizlet | Επεξεργασία εικόνας - Pixlr | Παρουσιάσεις με κίνηση PowToon |
| 1η Τηλεδιάσκεψη Ενδιάμεσο Ερωτηματολόγιο | **1η Τηλεδιάσκεψη Ενδιάμεσο Ερωτηματολόγιο** | **1η Τηλεδιάσκεψη Ενδιάμεσο Ερωτηματολόγιο** | **1η Τηλεδιάσκεψη Ενδιάμεσο Ερωτηματολόγιο** |
| Opensoft | Greenshot - Polytonic Guide | Υπηρεσίες video του ΠΣΔ | Edmodo |
| Weebly (Μέρος Α) | WordPress (Μέρος Α) | Αξιοποίηση του βίντεο στην εκπαίδευση | Edmodo |
| Weebly (Μέρος Β) | WordPress (Μέρος Β) | Skype | Mailinator |
| Weebly (Μέρος Γ) | WordPress (Μέρος Γ) | Storybird | Τηλεδιάσκεψη Appear.in |
| Επεξεργασία εικόνας - Pixlr (Μέρος Α) | Ασφάλεια στο διαδίκτυο (Ι) | Google + | Επικοινωνία με μαθητές Remind |
| Επεξεργασία εικόνας - Pixlr (Μέρος Β) | Ασφάλεια στο διαδίκτυο (IΙ) | Google + (2) | Δημιουργία poster postermywall |
| Επεξεργασία εικόνας - Pixlr (Μέρος Γ) | Ασφάλεια στο διαδίκτυο (IIΙ) | Prezi | Infographics easel.ly |
| Λήψη video - ήχου από το διαδίκτυο | Ασφάλεια στο διαδίκτυο (IV) | Πλατφόρμα τηλεκπαίδευσης moodle - Δημιουργία ατομικού μαθήματος της ειδικότητάς σας | MOOCs Διαδικτυακά μαθήματα |
| eTwinning | Edmodo (Μέρος Α) | Προσθήκη υλικού στο ατομικό μάθημα Ι - Πηγές πληροφοριών | Ammyy Απομακρυσμένη πρόσβαση |
| Διαδραστικά Σχολικά Βιβλία | Edmodo (Μέρος Β) | Προσθήκη υλικού στο ατομικό μάθημα ΙΙ - Δραστηριότητες | Blendspace Δημιουργία μαθήματος για online-offline χρήση |
| Lightbeam, LiveBinders, IP address | Καταγραφή οθόνης σε video Screenr | Δημιουργία κουίζ στο Moodle | Socrative (pad, mobile, browser) |
| Τελική αξιολόγηση | Τελική αξιολόγηση | Τελική αξιολόγηση | Τελική αξιολόγηση |

|  |  |  |
| --- | --- | --- |
| Πληροφορική Ι | Πληροφορική ΙΙ | Πληροφορική Δημοτικό |
| Δημιουργία λογαριασμών - Ενημέρωση προφίλ | Φωτόδεντρο | Google Search (Τεχνικές) |
| ooVoo | Δημιουργία Κόμικς με το Pixton | Hoaxes |
| Επεξεργασία εικόνας με το gimp (1) | Δημιουργία Ηλεκτρονικού Περιοδικού - School Press | Συννεφόλεξα Tagxedo |
| Επεξεργασία εικόνας με το gimp (2) | Wikispaces | Προσωποποιημένα Bookmarks SymbalooEDU |
| Audacity | Hotpotatoes | Κατασκευή ιστοσελίδων Weebly |
| Wikipedia | Ιστοεξερευνήσεις | Κατασκευή ιστοσελίδων Weebly |
| Google Maps - Street View | Google Earth | Καταγραφή οθόνης σε video screencast-o-matic.com |
| Video Animation - Moovly | Google Έγγραφα (Α΄ μέρος) | AllCanCode LightBox Hour Of Code |
| Διαχείριση video - YouTube | Google Έγγραφα (Β' Μέρος) | LegoBuilder |
| Επεξεργασία εικόνας - Pixlr | Εννοιολογικοί χάρτες | Παρουσιάσεις με κίνηση PowToon |
| Διακοπές! Καλά Χριστούγεννα σε όλους! | Διακοπές! Καλά Χριστούγεννα σε όλους! | Διακοπές! Καλά Χριστούγεννα σε όλους! |
| Ευτυχισμένο το νέο έτος! | Ευτυχισμένο το νέο έτος! | Ευτυχισμένο το νέο έτος! |
| 1η Τηλεδιάσκεψη Ενδιάμεσο Ερωτηματολόγιο | **1η Τηλεδιάσκεψη Ενδιάμεσο Ερωτηματολόγιο** | **1η Τηλεδιάσκεψη Ενδιάμεσο Ερωτηματολόγιο** |
| Διαχείριση video - YouTube (Μέρος Β) | Δημιουργία blog στο ΠΣΔ. | Edmodo |
| WordPress (Μέρος Α) | Επεξεργασία blog | Edmodo |
| WordPress (Μέρος Β) | Εργαλεία Web 2.0 Quizlet - Padlet - Wordle | Computer Science Unplugged |
| WordPress (Μέρος Γ) | Web 2.0 Εφαρμογές (Voki, Glogster) | Σουίτα Λογισμικού Gcompris |
| WordPress (Μέρος Δ) | Βιβλία στο διαδίκτυο | Σουίτα Λογισμικού Gcompris |
| Lightbeam, LiveBinders, IP address | Prezi | OOo4Kids Σουίτα Office για παιδιά |
| Scratch  Μέρος Ι | Mooc - Coursera | Δημιουργία poster postermywall |
| Scratch Μέρος ΙΙ | Πλατφόρμα τηλεκπαίδευσης moodle - Δημιουργία ατομικού μαθήματος της ειδικότητάς σας | Περιβάλλον ζωγραφικής για παιδιά tux-paint |
| Scratch Μέρος ΙΙΙ | Προσθήκη υλικού στο ατομικό μάθημα Ι - Πηγές πληροφοριών | Made with code |
| Scratch Μέρος ΙV | Προσθήκη υλικού στο ατομικό μάθημα ΙΙ - Δραστηριότητες | Προγραμματισμός για παιδιά Robot Obstacle Cource Blocky Games |
| Scratch Μέρος V | Δημιουργία κουίζ στο Moodle | Εκπαιδευτικά εργαλεία για την αντιμετώπιση φυσικών καταστροφών ΔΕΥΚΑΛΙΩΝ |
| Τελική αξιολόγηση του σεμιναρίου | Τελική αξιολόγηση του σεμιναρίου | Τελική αξιολόγηση του σεμιναρίου |

**Πιλοτικό Σεμινάριο**

**«Χρήση Web 2.0 εργαλείων στην διδακτική πράξη  
(Blended Learning με τη χρήση εικονικού κόσμου)»**

Το **ΚΕ.ΠΛΗ.ΝΕ.Τ. Κ υ κ λ ά δ ω ν**  σε συνεργασία με

* **Το Πανεπιστήμιο Αιγαίου** - Τμήμα Μηχανικών Σχεδίασης Προϊόντων και Συστημάτων, και
* την **Εθνική Επιτροπή etwinning**

υλοποίησαν το χρονικό διάστημα από **26/10/2015** μέχρι **9/12/2015** το επιμορφωτικό σεμινάριο με τίτλο **«Χρήση Web 2.0 εργαλείων στην διδακτική πράξη (Blended Learning με τη χρήση εικονικού κόσμου)».**

# Μοντέλο Επιμόρφωσης

Το σεμινάριο υλοποιήθηκε με το μεικτό μοντέλο ασύγχρονης και σύγχρονης εκπαίδευσης με τη βοήθεια εικονικών κόσμων και της πλατφόρμας ασύγχρονης τηλεκπαίδευσης Moodle

Συγκεκριμένα:

* Για την **ασύγχρονη επικοινωνία** η ηλεκτρονική πλατφόρμα **Moodle,** όπου είναι ελεύθερο λογισμικό διαχείρισης εκπαιδευτικού περιεχομένου (Course Management System) και χρησιμοποιείται για την παραγωγή διαδικτυακών μαθημάτων. Η πλατφόρμα χρησιμοποιεί δικτυακές υποδομές του **Πανελληνίου Σχολικού Δικτύου**.
* Για το **σύγχρονο μέρος του σεμιναρίου μέσω του Εικονικού Κόσμου χρησιμοποιήθηκε** η open-source πλατφόρμα εικονικής πραγματικότητας **OpenSim**, που υποστηρίζει την δημιουργία εικονικών κόσμων. Για το σκοπό της επιμόρφωσης δημιουργήθηκε ένα επιμορφωτικό νησί, από σύνολο τέσσερα, το οποίο περιλαμβάνει τέσσερις αίθουσες διδασκαλίας.

Η κάθε αίθουσα διδασκαλίας περιέχει τρία εργαλεία (Web browser, πίνακα παρουσιάσεων και εργαλείο συνεργατικής επεξεργασίας κειμένου βασισμένο στα google docs).

Ο κάθε επιμορφούμενος αρχικά επέλεξε ένα από τα οκτώ έτοιμα avatars που υπάρχουν όπως επίσης και την ενδυμασία του. Μέσα στον εικονικό κόσμο μπορούσε να επιλέξει να περιηγηθεί περπατώντας, τρέχοντας, πετώντας ή με τηλεμεταφορά. Η επικοινωνία γινόταν με μικρόφωνο, ενώ ο κάθε επιμορφούμενος μπορούσε να συμμετάσχει ενεργά σε όλη τη διάρκεια του μαθήματος χρησιμοποιώντας εργαλεία που του επέτρεπαν π.χ. να σηκώσει το χέρι του, να επικοινωνήσει με chat, να ψηφίσει, να γράψει κάτι στον κοινόχρηστο πίνακα ή να μετακινηθεί.

# Εκπαιδευτικές Τεχνικές

Οι σύγχρονες εκπαιδευτικές τεχνικές που χρησιμοποιήθηκαν κατά το σύγχρονο μέρος ήταν:

* η εισήγηση,
* η συζήτηση στην ολομέλεια,
* ο καταιγισμός ιδεών,
* παιχνίδια ρόλων
* η δημιουργία ομάδων.

Οι επιμορφούμενοι χωρίζονταν σε 3 ομάδες και υλοποιούσαν τις εργασίες ομαδοσυνεργατικά. Στις σύγχρονες συναντήσεις στο επιμορφωτικό νησί, όταν εργαζόντουσαν σε ομάδες, κάθε μια συνεδρίαζε στη δική της ξεχωριστή αίθουσα για να μην ακούγεται από τους υπόλοιπους. Ο επιμορφωτής πήγαινε στις αίθουσες αυτές εναλλάξ και ρωτούσε εάν χρειάζονταν βοήθεια, ενημέρωνε για το πότε τελειώνει ο χρόνος κλπ. Στο τέλος τα αποτελέσματα παρουσιαζόντουσαν στην ολομέλεια.

****



# Επιμορφωτικά Αντικείμενα

Τα επιμορφωτικά αντικείμενα των σεμιναρίων ήταν η παιδαγωγική αξιοποίηση στη διδασκαλία των

* Google Maps
* Εννοιολογικοί χάρτες – MindMeister
* Διαχείριση σελιδοδεικτών - SymbalooEDU

# Οργάνωση

Το πιλοτικό σεμινάριο διήρκησε 4 εβδομάδες (20 ώρες) και το παρακολούθησαν 11 επιμορφούμενοι εκπαιδευτικοί διαφόρων ειδικοτήτων.

Έπειτα από κάθε σύγχρονη επιμορφωτική συνεδρία οι εκπαιδευόμενοι υλοποιούσαν τις επιπλέον δραστηριότητες που βρίσκονταν αναρτημένες στην πλατφόρμα ηλεκτρονικής μάθησης του **Moodle.** Υπήρχε υποστήριξη των συμμετεχόντων με τη χρήση forum και email. Το εκπαιδευτικό υλικό **παραμένει μόνιμα διαθέσιμο** για όλους τους επιμορφούμενους.

Όλοι οι εμπλεκόμενοι συμμετείχαν **εθελοντικά** καιη ομάδα υποστήριξης του ΚΕΠΛΗΝΕΤ Κυκλάδων πραγματοποίησε τις σύγχρονες επιμορφωτικές συνεδρίες στον εικονικό κόσμο καθώς και την βαθμολόγηση των δραστηριοτήτων.

Στο τέλος του σεμιναρίου οι εκπαιδευόμενοι συμπλήρωσαν ερωτηματολόγιο αξιολόγησης, τα αποτελέσματα του οποίου θα χρησιμοποιηθούν για τη βελτίωση του σεμιναρίου. Με την επιτυχή ολοκλήρωση του σεμιναρίου, η οποία συνίσταται στην επιτυχή υποβολή του 70% των εργασιών, ο κάθε επιμορφούμενος μπορεί να κατεβάσει και να εκτυπώσει τη βεβαίωση παρακολούθησής του από την πλατφόρμα.

**«Εξ αποστάσεως εκπαίδευση μαθητών στην ασφαλή χρήση του διαδικτύου»**

Το **ΚΕ.ΠΛΗ.ΝΕ.Τ. Κ υ κ λ ά δ ω ν**  σε συνεργασία με

* **Το Πανεπιστήμιο Αιγαίου** - Τμήμα Μηχανικών Σχεδίασης Προϊόντων και Συστημάτων, και
* τον **Σχολικό Σύμβουλο** της 3ης Περιφέρειας Δημοτικής Εκπαίδευσης Κυκλάδων

θα υλοποιήσουν το χρονικό διάστημα από **1/3/2016** έως **30/5/2016** το επιμορφωτικό σεμινάριο με τίτλο **«Εξ αποστάσεως εκπαίδευση μαθητών στην ασφαλή χρήση του διαδικτύου»** στο πλαίσιο της Ευέλικτης Ζώνης.

Το σεμινάριο απευθύνεται σε μαθητές Ε΄ - Στ΄ τάξης δημοτικών σχολείων και κυρίως στα μονοθέσια και διθέσια σχολεία των μικρών νησιών. Το πρόγραμμα θα υλοποιηθεί αποκλειστικά στο πλαίσιο της ευέλικτης ζώνης, μία (1) διδακτική ώρα την εβδομάδα.

# Μοντέλο Επιμόρφωσης - Οργάνωση

Η διάρκεια του προγράμματος θα είναι 10 διδακτικές ώρες συνολικά και θα ενταχθεί στην Ευέλικτη Ζώνη ως αυτοτελής Σχολική Δραστηριότητα. Θα υλοποιείται μία (1) συγκεκριμένη μέρα και ώρα την εβδομάδα

Οι 10 διδακτικές ώρες θα κατανεμηθούν ως εξής:

* 6 εξ αποστάσεως εικονικές συναντήσεις των μαθητικών ομάδων στον Εικονικό Κόσμο (OPENSIM) με τους επιμορφωτές
* 4 ομαδοσυνεργατικές δραστηριότητες που θα υλοποιούνται με τηλεδιάσκεψη μεταξύ των συνεργαζόμενων μαθητικών ομάδων χωρίς την παρουσία των επιμορφωτών.

Κάθε ομάδα συνεργαζόμενων σχολείων ή τάξεων θα απαρτίζεται από 2 - 4 σχολεία / τάξεις. Οι εκπονηθείσες δραστηριότητες θα αναρτούνται στην πλατφόρμα τηλεκπαίδευσης Moodle από το συντονιστή κάθε ομάδας. Τέλος, θα δοθεί η δυνατότητα γνωριμίας και χρήσης της εφαρμογής τηλεδιάσκεψης BigBlueButton.

Στους συμμετέχοντες εκπαιδευτικούς και μαθητές θα χορηγηθεί βεβαίωση συμμετοχής στο πρόγραμμα.

# Επιμορφωτικά Αντικείμενα

Η πρόταση αφορά στη διδασκαλία της ενότητας **«Ασφάλεια στο διαδίκτυο»,** η οποία περιλαμβάνει χρήσιμες για τους μαθητές γνώσεις και δεξιότητες για την ασφαλή χρήση του διαδικτύου.

Ο σκοπός του προγράμματος είναι (α) αφενός η ανάπτυξη από τους μαθητές γνώσεων, δεξιοτήτων και στάσεων ασφαλούς χρήσης του διαδικτύου και (β) αφετέρου η διεύρυνση της κοινωνικοποίησης και μάθησης των μαθητών που φοιτούν στα μικρά και απομακρυσμένα σχολεία μέσα από τις δυνατότητες που παρέχουν οι νέες τεχνολογίες.

Ειδικότερα, τα προσδοκώμενα παιδαγωγικά οφέλη θα είναι:

* Η εξοικείωση των συμμετεχόντων εκπαιδευτικών και των μαθητών με τις πλατφόρμες τηλεκπαίδευσης,
* Η προαγωγή της εργαλειακής - εκπαιδευτικής χρήσης του υπολογιστή και του διαδικτύου,
* Η κατανόηση των κινδύνων και των προκλήσεων του διαδικτύου και η ορθή διαχείρισή τους,
* Η εξ αποστάσεως συνεργασία και αλληλεπίδραση των μαθητών και εκπαιδευτικών με μαθητές και εκπαιδευτικούς άλλων σχολείων και άλλων περιοχών.

**«Εισαγωγή στους Η/Υ – Ασφάλεια στο διαδίκτυο»**

Το **ΚΕ.ΠΛΗ.ΝΕ.Τ. Κ υ κ λ ά δ ω ν**  σε συνεργασία με

* το **Δημοτικό Σχολείο Βίβλου Νάξου**
* τον **Σχολικό Σύμβουλο Α/θμιας Εκπαίδευσης στη Νάξο,**

υλοποίησαν για το χρονικό διάστημα από 01/2015 μέχρι τον 05/2015 το επιμορφωτικό σεμινάριο **«Εισαγωγή στους Η/Υ – Ασφάλεια στο διαδίκτυο».**

Το σεμινάριο διήρκησε επτά εβδομάδες (40 ώρες) και υλοποιήθηκε με το μεικτό μοντέλο, δια ζώσης συναντήσεις στο σχολείο και τη χρήση της πλατφόρμας ασύγχρονης τηλεκπαίδευσης **Moodle**. Το παρακολούθησαν 18 γονείς παιδιών που φοιτούν στο Δημοτικό Σχολείο Βίβλου Νάξου

**«Διαφυλικές σχέσεις και ο ιός HPV»**

Ο κος **Μίλτος Σακελλαρίου,** υπεύθυνος του **Συμβουλευτικού Σταθμού Νέων (ΣΣΝ)** σε συνεργασία με

* το **ΚΕ.ΠΛΗ.ΝΕ.Τ. Κ υ κ λ ά δ ω ν**
* το **νοσοκομείο Σύρου**
* τον **κο Ρούμελη Νίκο, Σχολικό Σύμβουλο ΠΕ04 Ν. Κυκλάδων**

υλοποίησαν για το χρονικό διάστημα από **11/2015** μέχρι τον **01/2016** το επιμορφωτικό σεμινάριο **«Διαφυλικές σχέσεις και ο ιός HPV».**

Το σεμινάριο διήρκησε δέκα **(10) εβδομάδες** και υλοποιήθηκε εξ’ αποστάσεως με τη χρήση της πλατφόρμας ασύγχρονης τηλεκπαίδευσης Moodle. Το παρακολουθήσουν **100 επιμορφούμενοι** (εκπαιδευτικοί, γονείς, και εργαζόμενοι στον τομέα της υγείας).

**«Σχολική Βία & Εκφοβισμός (Bullying)»**

Ο κος **Μίλτος Σακελλαρίου**, Υπεύθυνος του **Συμβουλευτικού Σταθμού Νέων (ΣΣΝ)** σε συνεργασία με

* το **ΚΕ.ΠΛΗ.ΝΕ.Τ. Κ υ κ λ ά δ ω ν**

υλοποιεί το χρονικό διάστημα από **12/2015** μέχρι και **02/2016** το επιμορφωτικό σεμινάριο **«Σχολική Βία & Εκφοβισμός (Bullying)».**

Το σεμινάριο έχει διάρκεια **δέκα** **(10) εβδομάδων**, υλοποιείται εξ’ αποστάσεως με τη χρήση της πλατφόρμας ασύγχρονης τηλεκπαίδευσης Moodle και το παρακολουθούν **350 επιμορφούμενοι**. Η επιμόρφωση απευθύνεται σε Σχολικούς Συμβούλους και  σε όλους τους εκπαιδευτικούς Πρωτοβάθμιας και Δευτεροβάθμιας Εκπαίδευσης Ν. Κυκλάδων και Δωδεκανήσου που δεν ολοκλήρωσαν την επιμόρφωση ως μέλη ΟΔΠ, και γενικότερα σε όσους ενδιαφέρονται.

**«Επιμόρφωση εκπαιδευτικών Πληροφορικής στη γλώσσα προγραμματισμού Python»**

Ο **Δρ. Σ. Παπαδάκης, Σχολικός Σύμβουλος ΠΕ19 Αιτ/νίας** σε συνεργασία με

* το **ΚΕ.ΠΛΗ.ΝΕ.Τ. Κ υ κ λ ά δ ω ν**
* το **ΚΕ.ΠΛΗ.ΝΕ.Τ. Αιτ/νίας,**
* το **ΕΕΥΕΜ - Ελληνικό Ανοικτό Πανεπιστήμιο**

υλοποιεί το χρονικό διάστημα από **12/2015** μέχρι και **02/2016** το επιμορφωτικό σεμινάριο **«Επιμόρφωση εκπαιδευτικών Πληροφορικής στη γλώσσα προγραμματισμού Python».**

Το σεμινάριο έχει διάρκεια **οκτώ** **(8) εβδομάδων**, τριάντα δύο (32) διδακτικών ωρών και υλοποιείται με το μεικτό μοντέλο: σύγχρονες συναντήσεις μέσω πλατφόρμας τηλεδιάσκεψης και ασύγχρονες δραστηριότητες με την χρήση της πλατφόρμας τηλεκπαίδευσης Moodle. Το σεμινάριο το παρακολουθούν **120 καθηγητές Πληροφορικής από διάφορα μέρη της Ελλάδας**.

**Σκοπός** του είναι οι εκπαιδευτικοί Πληροφορικής να έχουν την ευκαιρία για μια πρώτη γνωριμία, εξοικείωση και εμβάθυνση σε προγραμματισμό με Python ενώ παράλληλα θα συζητηθούν και θέματα διδακτικής του προγραμματισμού μέσα από προτάσεις διδασκαλίας των αντίστοιχων μαθημάτων στα ΕΠ.Α.Λ.

**«Δημιουργία δραστηριοτήτων με την εκπαιδευτική πλατφόρμα LAMS»**

Ο **Δρ. Σ. Παπαδάκης, Σχολικός Σύμβουλος ΠΕ19 Αιτ/νίας** σε συνεργασία με

* το **ΚΕ.ΠΛΗ.ΝΕ.Τ. Κ υ κ λ ά δ ω ν**
* το **ΚΕ.ΠΛΗ.ΝΕ.Τ. Αιτ/νίας,**
* το **ΕΕΥΕΜ - Ελληνικό Ανοικτό Πανεπιστήμιο**

θα υλοποιήσει το χρονικό διάστημα από **2/2016** μέχρι και 4**/2016** το επιμορφωτικό σεμινάριο **«Δημιουργία δραστηριοτήτων με την εκπαιδευτική πλατφόρμα LAMS».**

Το σεμινάριο θα έχει διάρκεια **οκτώ** **(8) εβδομάδων**, τριάντα δύο (32) διδακτικών ωρών και υλοποιείται με το μοντέλο μεικτής μάθησης (blended learning) με συνδυασμό δια ζώσης, ασύγχρονης και σύγχρονης εξ αποστάσεως εκπαίδευσης. Το σεμινάριο θα το παρακολουθήσουν **350 εκπαιδευτικοί** διαφόρων ειδικοτήτων